Breivoll 2018 - fra drøm til virkelighet - Ås kommune
Foto: Frank Nergård
Breivoll 2018 - fra drøm til virkelighet
Innbyggere, administrasjonen i Ås kommune, politikere i Ås og Follo er hjertelig velkomne til Liahøi Grendehus torsdag 18. februar klokken 18.00.
Kveldens formål er å inspirere, informere og engasjere. Vi vil ved hjelp av ulike bidragsytere løfte fram noen av mulighetene som finnes, og ikke minst visjonene vi har for at Breivoll Gård i 2018 skal bli en fellesskapsarena. Det er i 2016 dere skal finne ut hva kommunen ønsker med Breivoll Gård i framtida. Vi håper denne kvelden vil gi inspirasjon til dette arbeidet.
Vi får besøk av Askers ordfører Lene Conradi som forteller om kommunens erfaring med NaKuHel-senteret på Sem. Den nye lederen i DNT Oslo og omegn, Henning Wikborg, forteller om de mulighetene DNT ser på Breivoll, samt at han deler av DNT`s driftserfaring fra lignende steder. Dessuten kommer også filosofen og forskeren Henrik Syse som med sin humor, kløkt og herlige energi vil snakke om blant annet viktigheten av å tilrettelegge for gode lokale fellesskapsarenaer.